Ivar Eriksen

Alf Ivar Eriksen () er ein tidlegare skeiserennar og brannmann frå Hamar. Han vann sølvmedaljen på 1500 meter under dei olympiske vinterleikane 1968 i Grenoble. To år seinare vart han fjerdemann i den fyrste verdsmeisterskapen i sprint. Eriksen deltok i internasjonale idrett frå 1961 til 1974.

Aktiv
28. februar 1963 sette Eriksen verdsrekord på 3 000 meter ved eit stemne på Bislett stadion i Oslo. Tida 4.33,0 vart berre ståande i 23 døgn. I Vinter-OL 1964 i Innsbruck kom han på sjetteplass på 1500 meter. Året etter fekk han delta i Skeise-EM 1965 i Göteborg der han kom på 12. plass, hans einaste internasjonale firkamp. Etter eit par svakare sesongar, kom Eriksen tilbake og kneip sølvmedaljen på 1500 meter under Vinter-OL 1968 i Grenoble. Nokre veker seinare fekk han notert 1.20,5 på 1000 meter i vesttyske Inzell, ny verdsrekord på distansen. 1969-sesongen forbetra han verdsrekorden på 1000 m to gongar på same bana. 1. mars 1969 kom han i mål på tida 1.19,5, den fyrste som kom under 1.20. Ved den fyrste verdsmeisterskapen i sprint-firkamp, i 1970 i West Allis i USA, enda han på fjerdeplassen. På nyåret i 1971 i Davos flytta han verdsrekorden på 1000 meter til 1.19,2. Ard Schenk sletta rekorden før sesongen var over. I sprint-VM 1971 i Inzell vart Eriksen femtemann.

Eriksen kom ikkje med til Vinter-OL 1972. Hausten 1972 fekk han plass i den profesjonelle ISSL-turneringa. Hans beste resultat som ISSL-løpar var ein andreplass ved sprint-europameisterskapen i 1974.

Eriksen var aktiv i Hamar Idrettslag og sidan Arbeidernes Skøyteklubb. Etter 1972-sesongen melde han seg inn i organisasjonen ISSL og deltok i stemne arrangert av denne.

 Personbeste
 Distanse  Tid  Dato  Stad  Bane 500 m  39,1  15. januar 1971   Davos  Eisstadion 1 000 m  1.19,2  15. januar 1971   Davos  Eisstadion 1 500 m  2.04,0  29. januar 1969   Cortina d'Ampezzo  Pista Fiames 3 000 m  4.30,9  28. januar 1969   Cortina d'Ampezzo  Pista Fiames 5 000 m  7.55,6  11. desember 1966   Oslo  Valle Hovin stadion 10 000 m  16.33,4  10. februar 1963   Oslo  Bislett stadion

Kjelder

Denne artikkelen bygger på «Ivar Eriksen» frå ,  den 16. november 2024.  

Kategori:Norske skeiseløparar
Kategori:Olympiske sølvmedaljevinnarar for Noreg
Kategori:Olympiske sølvmedaljevinnarar i lengdeløp på skeiser
Kategori:Norske deltakarar under vinter-OL 1964
Kategori:Skeiseløparar under vinter-OL 1964
Kategori:Medaljevinnarar under vinter-OL 1968
Kategori:Norske deltakarar under vinter-OL 1968
Kategori:Skeiseløparar under vinter-OL 1968
Kategori:Folk frå Hamar